Do herrsch Agebott und Noochfroog, abeloh und totschloh. Strosse voller Schnee, d Polizey isch rootloos. Si Revier isch s Gebiet zwüsche beide Brugge. Är hasst was er macht, will nümm lang so schufte. Kei Usswäg, will sie ihm e Job versage. Drum macht er sini Route, riskiert so Kopf und Krage. Eimol no, denn hört er uff drmit. Doch dä Wandel isch nid eifach mit 'me dunkle Gsicht. Är sait, är probierts, dr  Familie z lieb. Basel-Mogadischu, das Spiel isch e Krieg. Nervöses warte uff d Fracht us Peru. Vo Rotterdam dr Rhy duruff, dasch si letschte Coup. 70 Kilo zur Freyheit, aber jetzt gohts um Gramm. Flaniere dur s Gebiet am Rhybord entlang. Z spoot gseeht er d Cops, jetzt gits kei Zrugg. Är rennt fascht bis er kotzt, sie verfolge ihn uff d Brugg. Är dänggt an Frau und Kind, bevor er panisch springt. Tragisch wo den klar wird: Är weiss nid wie me schwimmt. Refrain